 ay in uu ku yimid amniga, waxa uu yidhi Sidii uu ahaan jiray markii hore Amnigu aad ayuu hoos ugu dhacay oo wuu dabcay, xuduudaheenii way haawanayaan oo xiligii isbadalka wixii ka danbeeyey cid ma joogto, laakiin waxay ahayd in ay xukuumadu xooga saarta amaanka dalka taasina may dhicin, waa in ay Xukuumada Madaxwayne Axmed Siilaanyo marka hore ku fikirtaa in ay ciidamada Amaanka ee ina difaacaya ay mushahar ku filan iyo dhaqaale lagu dhiiri galiyo la siiyo, qorshahaasi wuxuu meesha ka saarayaa in uu cadawgu ummadan ku soo dhiirado Guddoomiyuhu isaga oo hadalkiisa sii wata Waxa uu intaas ku daray Waxaan soo jeedinayaa in dhaqaalaha ka soo baxa dalka in ummada Somaliland oo dhan si qiyaasan loogu qaybiyo, taas ayaa Somaliland dhibaato kasta oo ku soo fool leh ka difaacaysa, sababta oo ah dadkii dalkan difaacan lahaa ee cadawga iyagu uga horayn lahaa Ciidamada ayey taasi dhiiri galinaysaa. 